**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, fakss 64860079, e-pasts: dome@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

APSTIPRINĀTI

Ar Madonas novada pašvaldības domes

21.03.2017. lēmumu Nr. 131 (protokols Nr. 6, 39.p.)

**Madonas novada pašvaldībai piederošo telpu Raiņa ielā 12, Madona**

**nomas tiesību ar nosacījumu**

**IZSOLES NOTEIKUMI**

Madonā

**2017.gada 21.martā**

**1. Vispārīgie noteikumi**

* 1. Madonas novada pašvaldībai piederošo telpu Raiņa ielā 12, Madonā nomas tiesību ar nosacījumu izsoles noteikumi (turpmāk tekstā – Noteikumi) nosaka kārtību, kādā notiek Madonas novada pašvaldībai piederošo telpu nomas tiesību iegūšana atklātā izsolē personai, kura par izsoles objektu piedāvā visaugstāko nomas maksu.
	2. Izsole notiek, ievērojot likuma Publiskas personas finanšu līdzekļu un mantas izšķērdēšanas novēršanas likumu, likuma “Par pašvaldībām” .
	3. Noteikumu mērķis ir nodrošināt nomas tiesību izsoles dalībniekiem atklātu un vienādu iespēju nomas tiesību iegūšanai uz Madonas novada pašvaldībai piederošajām telpām, kā arī nodrošināt pretendentu izvēles procesa caurspīdīgumu, nodrošinot „iespējami augstāku cenu” likuma „Par valsts un pašvaldību finanšu līdzekļu un mantas izšķērdēšanas novēršanu” izpratnē.
	4. Izsoli organizē un veic Madonas novada pašvaldības īpašuma privatizācijas, atsavināšanas un izmantošanas izsoles komisija. Ar Izsoles noteikumiem var iepazīties interneta vietnēs [www.madona.lv](http://www.madona.lv) vai Madonas novada pašvaldībā (Saieta laukums 1, Madona, Madonas novads, 101.kabinetā) darba laikā (darba dienās no plkst.8.00 - 17.00 ).
	5. Izsole notiks Madonas novada pašvaldības telpās Saieta laukumā Nr. 1, Madonā **2017.gada 3.maijā plkst. 10.00.**Informācija par izsoles datumu un laiku ievietojama Madonas novada pašvaldības Madonas kultūras namā pie informācija stenda.
	6. Izsoles veids – mutiska izsole ar augšupejošu soli.
	7. Izsolē piedāvātā objekta sākotnējā nomas maksa, kas ir izsoles sākumcena, ir 2,85 *euro* (divi eiro un 85 centi) par stundu. Papildus noteiktajai nomas maksai tiek aprēķināts pievienotās vērtības nodoklis.
	8. Nomas tiesību izsoles solis (minimālā summa, par kādu izsoles laikā tiek paaugstināta izsoles sākumcena) ir 1,00 *euro* (viens eiro).
	9. Izsoles rezultātus apstiprina Madonas novada pašvaldības domes priekšsēdētājs.

**2. Objekta raksturojums un izsoles nosacījumi**

* 1. Objekts ir nedzīvojamās telpas Madonas novada pašvaldībai piederošā Madonas kultūras nama ēkā Raiņa ielā 12, Madonā (uz pašvaldības vārda reģistrēta Madonas pilsētas zemesgrāmatu nodalījumā Nr. 1000 0018 0441) 2.stāvā, kas telpu eksplikācijas plānā (nolikuma 3.pielikuma “Līguma projekts” 1.pielikums) atzīmēta ar Nr. 230 (banketu zāle, platība 78,5 m2) un Nr. 237 (darbinieku virtuve, platība 11,8 m2). Nomas objekts netiek nodots nepārtrauktā nomnieka lietošanā, bet nomai ir regulārs raksturs.
	2. Izsoles nosacījums (mērķis) – izvēlēties personu, kura nomas telpās laikā, kad kultūras namā notiks pasākumi (deju vakari, teātra izrādes, koncerti, un citi līdzīga rakstura pasākumi) nodrošinās sabiedriskās ēdināšanas pakalpojumu (kā minimums jānodrošina kafija, tēja, sula, alkohols, uzkodas). Ēdināšanas pakalpojums jānodrošina vismaz stundu pirms pasākuma sākuma un vismaz stundu līdz pasākuma beigām. Pašvaldība nodrošinās nomnieku ar pakalpojuma sniegšanai nepieciešamo – pieeja siltajam un aukstajam ūdenim, kanalizācijai, elektrības pieslēgumam, galdi, krēsli, kafejnīcas lete (bez papildu maksas). Pašvaldība nenodrošinās ar traukiem, galdautiem u.tml.. Pasākumu biežums – pēc nepieciešamības, bet vismaz 2 – 3 reizes mēnesī.
	3. Objekta nomas līguma termiņš ir 3 (trīs) gadi no nomas līguma noslēgšanas dienas.
	4. Objektu var apskatīt darba dienās, iepriekš piezvanot un vienojoties par apskates laiku ar kontaktpersonu Ilzi Šulci, tel. 27871358.

**3. Izsoles priekšnoteikumi**

* 1. Izsoles dalībnieku reģistrācija tiek uzsākta pēc paziņojuma publicēšanas pašvaldības mājas lapā.
	2. Par izsoles dalībnieku var kļūt jebkura juridiska persona, kura saskaņā ar Latvijas Republikā spēkā esošajiem normatīvajiem aktiem var sniegt sabiedriskās ēdināšanas pakalpojumus, tajā skaitā, veikt alkohola mazumtirdzniecību.
	3. Personām, kuri vēlas reģistrēties, jāiesniedz, pārstāvim uzrādot pasi un iesniedzamo dokumentu oriģinālus, pieteikums (nolikuma 1.pielikums), kurā norādīts juridiskās personas nosaukums, juridiskā adrese, reģistrācijas numurs, un pievienotas dokumentu kopijas, kas apliecina izsoles dalībnieka spēju sniegt sabiedriskās ēdināšanas pakalpojumus, tajā skaitā, veikt alkohola mazumtirdzniecību nomas telpās.
	4. Ja persona ir izpildījusi šo noteikumu 3.2.-3.3.punktu noteikumus, tā tiek reģistrēta izsoles dalībnieku reģistrācijas sarakstā (nolikuma 2.pielikums) kurā ieraksta šādas ziņas:
		1. dalībnieka kārtas numurs;
		2. nosaukumu, reģistrācijas numuru, juridisko adresi.
	5. Izsoles dalībniekus reģistrē Madonas novada pašvaldībā, Saieta laukumā 1, Madonā, Madonas novads, Klientu apkalpošanas zālē līdz **2017.gada 3.maijam plkst. 09.00.** Reģistrācijas laiks - darba dienās no plkst. 8.00 līdz plkst. 12.00 un no plkst. 13.00 līdz 17.00.
	6. Persona netiek reģistrēta:
		1. ja vēl nav iestājies vai ir jau beidzies termiņš dalībnieku reģistrācijai;
		2. ja nav iesniegti 3.3.punkta punktā minētie dokumenti.
	7. Izsoles komisija nav tiesīga līdz izsoles sākumam iepazīstināt ar ziņām par izsoles dalībniekiem.
1. **Izsoles norise**
	1. Izsoles gaita tiek protokolēta. Izsoles protokolā atspoguļo visas komisijas priekšsēdētāja (vadītājs) un izsoles dalībnieku darbības izsoles gaitā. Protokolu paraksta visi komisijas locekļi.
	2. Izsole notiek, ja uz to ir pieteicies, noteiktajā kārtībā reģistrējies un ierodas vismaz viens dalībnieks vai viņa pilnvarota persona. Dalībnieki pirms izsoles sākšanas tiek iepazīstināti ar izsoles noteikumiem, ko apliecina ar saviem parakstiem dalībnieku sarakstā.
	3. Ja noteiktajā laikā uz izsoli ierodas vismaz 1 (viens) dalībnieks, izsoles vadītājs paziņo par izsoles uzsākšanu.
	4. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
	5. Izsoles gaita:
		1. Izsoles dalībniekam tiek izsniegta kartīte ar numuru, kas atbilst reģistrācijas lapā ierakstītajam kārtas numuram.
		2. Pirms izsoles sākšanās izsoles dalībnieki uz izsoles noteikumiem ar parakstu apliecina, ka ir iepazinušies ar izsoles noteikumiem.
		3. Izsoli vada izsoles komisijas priekšsēdētājs.
		4. Komisijas vadītājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības, ja šāds dokuments nav iesniegts komisijai iepriekš. Izsoles komisija izsoles gaitā izsoles protokolā atzīmē katra izsoles dalībnieka piedāvāto maksu, turpinot maksas atzīmēšanu, kamēr to paaugstina. Atsakoties no tālākas solīšanas, katrs dalībnieks ar parakstu izsoles protokolā apstiprina savu pēdējo solīto maksu.
		5. Izsoles komisijas vadītājs īsi raksturo iznomājamo Objektu un nomas nosacījumus (mērķi), paziņo izsoles sākotnējo nomas maksu, kā arī izsoles soli – par kādu sākotnējā nomas maksa tiek paaugstināta ar katru nākamo solījumu.
		6. Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs atkārto pirmā solītāja reģistrācijas numuru un nosauc piedāvāto maksu. Piedāvātās izsoles maksas pieaugums nedrīkst būt mazāks par izsoles soli
		7. Ja mutiskai izsolei piesakās tikai viens nomas tiesību pretendents, izsoli atzīst par notikušu. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.
		8. Ja neviens no dalībniekiem vairs augstāku maksu nepiedāvā, izsoles vadītājs trīs reizes atkārto pēdējo augstāko maksu un fiksē to ar vārdu “iznomāts”. Tas nozīmē, ka Objekts ir iznomāts personai, kas solījusi pēdējo augstāko maksu. Izsoles dalībnieka, kuram iznomāts Objekts, reģistrācijas dati un solītā cena tiek ierakstīti izsoles protokolā.
		9. Atsakoties no tālākās solīšanas, katram izsoles dalībniekam ar parakstu izsoles protokolā jāapstiprina sava pēdējā solītā cena.
		10. Dalībnieks, kurš pēdējais piedāvājis augstāko nomas maksu, pēc nosolīšanas ar parakstu protokolā apliecina tajā norādītās nomas maksas atbilstību nosolītajai.
		11. Izsoles dalībnieks, kurš ir nosolījis attiecīgo izsoles objektu, bet atsakās parakstīties protokolā, atsakās arī no nosolītā objekta. Tiesības slēgt nomas līgumu iegūst nākamais solītājs, kurš nosolījis lielāko nomas maksu.
		12. Izsoles organizētājs pieņem lēmumu no izsoles dalībnieku saraksta svītrot izsoles dalībnieku, kurš atteicies no nosolītā objekta.
		13. Sūdzības par izsoles organizētāja darbībām un izsoles norisi iesniedzamas Madonas novada pašvaldības domes priekšsēdētājam.
2. **Izsoles rezultātu apstiprināšana**
	1. Izsoles protokolu sastāda divos eksemplāros. Pirmais eksemplārs paliek nosolītājam, otrais paliek izsoles komisijai.
	2. Izsoles komisija ne vēlāk kā darba dienas laikā pēc izsoles paraksta izsoles protokolu un iesniedz izsoles protokolu Madonas novada pašvaldības domes priekšsēdētājam apstiprināšanai.
	3. Pēc izsoles rezultātu apstiprināšanas izsoles komisija informē nosolītāju par nomas līguma slēgšanu.
	4. Nosolītājs iegūst tiesības slēgt nomas līgumu uz trīs gadiem. Nomas līgumā tiek iekļauta nosolītā nomas maksa.
	5. Papildus nosolītajai nomas maksai nomniekam jāmaksā pievienotās vērtības nodoklis. Nomas maksa jāmaksā saskaņā ar noma slīguma noteikumiem.
	6. Madonas novada pašvaldības Madonas kultūras nams un nosolītājs ne vēlāk kā viena mēneša laikā pēc izsoles rezultātu apstiprināšanas slēdz nomas līgumu (nolikuma 3.pielikums).
3. **Nobeiguma noteikumi**
	1. Izsole atzīstama par nenotikušu, ja:
		1. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
		2. noteiktajos termiņos nav reģistrējies neviens izsoles dalībnieks;
		3. noteiktajā laikā ir reģistrējušies vismaz 1 (viens) dalībnieks, bet uz izsoli neviens neierodas,
		4. neviens dalībnieks nav pārsolījis izsoles sākumcenu.
	2. Lēmumu par izsoles atzīšanu par nenotikušu pieņem izsoles komisija.
	3. Izsoles dalībniekiem ir tiesības iesniegt sūdzību Madonas novada pašvaldības domes priekšsēdētājam par komisijas veiktajām darbībām 5 (piecu) dienu laikā no izsoles dienas.
	4. Noteikumiem ir sekojoši pielikumi, kas ir Noteikumu neatņemama sastāvdaļa:

Pielikumā:

1. Pieteikums nomas tiesību izsolei uz 1 lpp.;
2. Dalībnieku reģistrācijas saraksts uz 1 lpp.;
3. Telpu eksplikācijas plāns uz 1 lpp.;
4. Nomas līgums uz 4 lpp..

Pašvaldības izpilddirektors Ā.Vilšķērsts

1.pielikums

Telpu Raiņa ielā 12, Madonā nomas tiesību

Izsoles noteikumiem

**Madonas novada pašvaldībai**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridiskai personai – nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reģistrācijas Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adrese, tālrunis)

PIETEIKUMS

Telpu Raiņa ielā 12, Madonā nomas tiesību

 Vēlos pieteikties uz telpu Raiņa ielā 12, Madonā, Madonas novadā nomas tiesību atklātu mutisku izsoli ar augšupejošu soli.

 Apliecinām, ka varam sniegt sabiedriskās ēdināšanas pakalpojumus, tajā skaitā, veikt alkohola mazumtirdzniecību nomas telpās.

Pievienotie dokumenti:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2017.gada \_\_. \_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats, paraksts; paraksta atšifrējums)*

2.pielikums

 Telpu Raiņa ielā 12, Madonā nomas tiesību

Izsoles noteikumiem

**Izsoles dalībnieku reģistrācijas saraksts**

|  |  |  |  |  |
| --- | --- | --- | --- | --- |
| **Nr. p.k.****(Kārtas Nr.)** | **Izsoles dalībnieks**(nosaukums, personas, kura pārstāv dalībnieku vārds, uzvārds) | **reģ. Nr.** | **Adrese, tālrunis** | **Apliecinājums***(Dalībnieks paraksta pirms izsoles sākuma)* |
| 1. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “1”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 2. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “2”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. |  |  |  | Ar savu parakstu apliecinu, ka esmu iepazinies ar izsoles noteikumiem, piekrītu tos ievērot un piedalīties izsolē, izsoles Objekta sākotnējā maksa ir zināma, tai piekrītu, esmu saņēmis izsoles reģistrācijas kartīti ar kārtas numuru “3”.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

3.pielikums

Telpu Raiņa ielā 12, Madonā nomas tiesību

Izsoles noteikumiem

**NOMAS LĪGUMS** *Nr. \_\_\_\_\_\_\_*

par nedzīvojamo telpu Raiņa ielā 12, Madonā nomu

**Madonā, 2017.gada \_\_\_\_\_\_\_\_\_\_**

 **Madonas novada pašvaldība,** reģistrācijas Nr. 90000054572, adrese: Madonas novads, Madona, Saieta laukums 1, turpmāk saukts IZNOMĀTĀJS,kuras vārdā saskaņā ar likumu “Par pašvaldībām”, pašvaldības nolikuma 81.42 apakšpunktu un 2017.gada \_\_\_.marta novada pašvaldības sēdes lēmumu (protokols Nr. \_\_\_; \_\_\_.p.) rīkojas Madonas kultūras nama direktore Ilze Šulce, no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_, turpmāk saukts NOMNIEKS, kuras vārdā saskaņā ar Nomnieka statūtiem rīkojas \_\_\_\_\_\_\_\_\_\_\_\_\_\_\_\_, no otras puses, abas kopā turpmāk - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, pamatojoties uz Madonas novada pašvaldības īpašuma privatizācijas, atsavināšanas un izmantošanas izsoles komisija \_\_.\_\_.2017. rīkotās izsoles rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. IZNOMĀTĀJS nodod, bet NOMNIEKS pieņem atlīdzības lietošanā telpas Iznomātājam piederošā Madonas kultūras nama ēkā Raiņa ielā 12, Madonā (uz Iznomātāja vārda reģistrēta Madonas pilsētas zemesgrāmatu nodalījumā Nr. 1000 0018 0441) 2.stāvā, kas telpu eksplikācijas plānā (līguma 1.pielikums) atzīmēta ar Nr. 230 (banketu zāle, platība 78,5 m2) un Nr. 237 (darbinieku virtuve, platība 11,8 m2), turpmāk “Telpas”. Telpas netiek nodots nepārtrauktā Nomnieka lietošanā, bet nomai ir regulārs raksturs.
	2. Par katru reizi, kad Telpas tiks nodotas lietošanā Nomniekam, Puses sastāda telpu nodošanas – pieņemšanas aktu (līguma 2.pielikums).
	3. Telpas Nomniekam tiek iznomātas ar mērķi, lai Telpās laikā, kad kultūras namā notiek pasākumi (deju vakari, teātra izrādes, koncerti, un citi līdzīga rakstura pasākumi), Nomnieks nodrošina sabiedriskās ēdināšanas pakalpojumu (kā minimums jānodrošina kafija, tēja, sula, alkohols, uzkodas).
2. **NOMAS MAKSA**

2.1. Nomnieks maksā Iznomātājam nomas maksu par lietošanā nodotajām Telpām \_\_\_\_\_ *euro* (\_\_\_\_\_\_\_\_ eiro) par stundu (60 min.). Nomas maksa par nepilnu stundu tiek aprēķināta proporcionāli nomas laikam – nomas maksa (par 1 stundu) x nomas laiks (nepilnā stunda) / stunda.

2.2. Līguma 2.1.punktā minētais maksājums tiek aplikts ar pievienotās vērtības nodokli (turpmāk – PVN) pēc likmes, kas ir spēkā rēķina izrakstīšanas brīdī. PVN maksājumus Nomnieks veic vienlaikus ar rēķinā uzrādītās pamatsummas apmaksu.

2.2. Šī Līguma 2.1.punktā minēto nomas maksu NOMNIEKS maksā par iepriekšējo mēnesi, pamatojoties uz IZNOMĀTĀJA atsūtīto rēķinu, 10 (desmit) dienu laikā no rēķina saņemšanas brīža, iemaksājot attiecīgo summu IZNOMĀTĀJA šajā Līgumā norādītajā norēķinu kontā vai Iznomātāja kasē (Saieta laukums 1, Madona).

* 1. Par samaksas datumu tiks uzskatīta diena, kad nauda būs ienākusi IZNOMĀTĀJA norēķinu kontā vai iemaksāta Iznomātāja kasē. Par šajā Līgumā 2.1.punktā norādīto maksājumu nokavējumu NOMNIEKSmaksā līgumsodu 0,5% (nulle komats piecu procentu) apmērā no termiņā neapmaksātās summas par katru nokavēto dienu.
	2. Iznomātājam ir tiesības, rakstiski nosūtot NOMNIEKAM attiecīgu paziņojumu, saskaņā ar MK noteikumu Nr. 515 “Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 76.punkta prasībām vienpusēji mainīt nomas maksas apmēru bez grozījumu izdarīšanas līgumā.
1. **NOMNIEKA PIENĀKUMI UN TIESĪBAS**
	1. NOMNIEKS apņemas:
		1. Telpās ēdināšanas pakalpojums nodrošināt vismaz stundu pirms pasākuma sākuma un vismaz stundu līdz pasākuma beigām. Pakalpojuma sniegšanai Nomnieks izmanto savus traukus, galdautus, galda piederumus, u.tml.;
		2. Sabiedriskās ēdināšanas pakalpojumu nodrošināt katru reizi, kad Nomnieks izteiks pieprasījumu;
		3. Maksāt nomas maksu Līgumā noteiktā kārtībā, apmērā un termiņos;
		4. izmantot Telpas saskaņā ar līgumā norādīto mērķi;
		5. ievērot vispārējos namīpašumu ekspluatācijas noteikumus, drošības tehnikas, sanitāri-higiēniskās un ugunsdrošības prasības, darba drošības, veselības, apkārtējās vides aizsardzības normatīvos aktus, kā arī citus likumdošanas aktus, kas regulē NOMNIEKA veikto darbību Telpās;
		6. izpildīt visas IZNOMĀTĀJA prasības, kas attiecas uz Telpu lietošanu un uzturēšanu kārtībā, tajā skaitā, nodot Iznomātājam Telpas tādā pat stāvoklī, kādā tika pieņemtas;
		7. segt IZNOMĀTĀJAM un trešajām personām visus zaudējumus, ņemot vērā šī Līguma priekšmetu, kuri radušies NOMNIEKA vainas vai neuzmanības dēļ;
		8. ievērot visu normatīvo aktu prasības, kas regulē sabiedrisko ēdināšanas pakalpojumu sniegšanu.

3.2. NOMNIEKAM ir tiesības izplatīt informāciju, ka Nomnieks sniegs sabiedriskās ēdināšanas pakalpojumus Telpās Madonas kultūras nama rīkoto pasākumu laikā;

3.3. Izbeidzot savu darbību, NOMNIEKS apņemas rakstveidā vienu mēnesi iepriekš brīdināt IZNOMĀTĀJU,kā arī pilnīgi norēķināties ar IZNOMĀTĀJU par Telpu izmantošanu.

1. **IZNOMĀTĀJA PIENĀKUMI UN TIESĪBAS**
	1. IZNOMĀTĀJS apņemas:
		1. Vismaz 3 (trīs) darba dienas iepriekš paziņot Nomniekam, ka nepieciešams nodrošināt sabiedriskās ēdināšanas pakalpojumu;
		2. nodot NOMNIEKAM Līguma 1.1.punktā minētās Telpu katru reizi, kad nepieciešams nodrošināt sabiedriskās ēdināšanas pakalpojumu;
		3. nodrošināt Nomnieku ar pakalpojuma sniegšanai nepieciešamo (bez papildu maksas) – pieeja siltajam un aukstajam ūdenim, kanalizācijai, elektrības pieslēgumam, sadzīves atkritumu savākšana, galdi, krēsli, kafejnīcas lete;
		4. piestādīt NOMNIEKAM Līgumā noteiktā kārtībā rēķinu par nomas maksu;
		5. uzturēt Telpas labā stāvoklī, lai NOMNIEKS Telpās varētu organizēt normālu un netraucētu darbu saskaņā ar Līgumā noteikto mērķi;
		6. garantēt, ka NOMNIEKS var netraucēti izmantot Telpas Līguma termiņā bez jebkāda pārtraukuma vai traucējuma no IZNOMĀTĀJA puses un/vai trešo personu puses;
		7. segt NOMNIEKAM zaudējumus, kas NOMNEIKAM radušies IZNOMĀTĀJA ļaunprātības vai neuzmanības dēļ.

4.2. IZNOMĀTĀJAM ir tiesības veikt pārbaudes, kā Nomnieks lieto Telpas un Telpu lietošanas laikā sniedz sabiedriskās ēdināšanas pakalpojumu.

* 1. IZNOMĀTĀJS nav atbildīgs par pārtraukumiem apgādē ar elektroenerģiju un ūdeni, kā arī par avārijām un to sekām, ja traucējumi radušies ārējās maģistrālajās komunikācijās.

**5. LĪGUMA GROZĪJUMI UN PAPILDINĀJUMI**

5.1. Šī līguma noteikumu papildinājumi un grozījumi noformējami rakstiski pēc abu pušu vienošanās un pievienojami šim līgumam kā neatņemamas tā sastāvdaļas.

5.2. Šajā līgumā obligāti ir jāizdara grozījumi sakarā ar izmaiņām normatīvos aktos, kuri pieņemti pēc šī līguma noslēgšanas. Ja grozījumi, kuri pieņemti pēc līguma noslēgšanas, pasliktina kādas puses stāvokli, tad tā ir tiesīga pieprasīt līguma laušanu.

1. **NEPĀRVARAMAS VARAS APSTĀKĻI (Force Majeure)**
	1. Ja pušu saistības nevar tikt izpildītas, iestājoties Nepārvaramas varas apstākļiem, puses tiek atbrīvotas no zaudējumu atlīdzināšanas tieši tādā apjomā, kādā līguma izpilde ir nokavēta Nepārvaramas varas apstākļu iestāšanās dēļ. Šī punkta noteikumi nav attiecināmi uz gadījumiem, kad Nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
	2. Šajā punktā Nepārvaramas varas apstākļi nozīmē nekontrolējamu notikumu, ko attiecīgā Puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, epidēmijas u.tml., karantīnas ierobežojumi, dabas katastrofas un preču pārvadājumu embargo.
	3. Ja izceļas Nepārvaramas varas apstākļu situācija, NOMNIEKAM nekavējoties jāpaziņo IZNOMĀTĀJAM rakstiski par šādiem apstākļiem, to cēloņiem un paredzamo ilgumu. Ja IZNOMĀTĀJS rakstiski nav norādījis savādāk, NOMNIEKAM jāturpina pildīt savas saistības saskaņā ar Līgumu tādā apmērā, kādā to nav ierobežojusi Nepārvaramas varas apstākļi.
2. **LĪGUMA IZBEIGŠANA, LAUŠANA UN TELPU ATBRĪVOŠANA**
	1. Jebkurā laikā, Pusēm vienojoties, Līgums var tikt izbeigts pirms tā termiņa notecējuma.
	2. Jebkura no Pusēm ir tiesīga izbeigt Līgumu saskaņā ar normatīvajos aktos noteikto, bet Iznomātājs ir tiesīgs vienpusēji lauzt Līgumu, rakstveidā brīdinot par to NOMNIEKU vismaz vienu mēnesi iepriekš, un neatlīdzinot NOMNIEKAM zaudējumus, kas saistīti ar līguma pirmstermiņa izbeigšanu, ja:
		1. NOMNIEKA darbības dēļ tiek bojātas iznomātās Telpas;
		2. NOMNIEKS vairāk nekā vienu mēnesi nesamaksā nomas maksu;
		3. Nomnieks vismaz divas reizes ir atteicis sniegt sabiedriskās ēdināšanas pakalpojumu;
		4. Nomnieks vismaz divas reizes nav nodrošinājis sabiedriskās ēdināšanas pakalpojumu atbilstoši Līguma nosacījumiem;
		5. netiek izpildīti Telpas izmantošanas nosacījumi vai Telpas netiek izmantotas Līgumā noteiktajam mērķim, ar kuru IZNOMĀTĀJAM bija tiesības rēķināties;
		6. Līguma neizpildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz saistību izpildīšanu nākotnē.
	3. NOMNIEKAM ir tiesības izbeigt Līgumu pirms termiņa, paziņojot par to rakstveidā IZNOMĀTĀJAM ne vēlāk kā trīs mēnešus iepriekš. Šajā gadījumā NOMNIEKA pienākums ir veikt visus norēķinus ar IZNOMĀTĀJU par faktiski nomāto laiku ne vēlāk kā 15 (piecpadsmit) dienas pēc paziņojumā noteiktā termiņa.
	4. Pēc savas izvēles IZNOMĀTĀJS var jebkurā laikā izbeigt šo līgumu, ja tas kalpo IZNOMĀTĀJA interesēm un ja par to ir paziņots NOMNIEKAM trīs mēnešus iepriekš.
3. **STRĪDU IZŠĶIRŠANAS KĀRTĪBA**
	1. Ja Pušu starpā rodas strīds vai nesaskaņa, kas saistīti ar Līgumu vai tā izpildi, Puses pieliek visas pūles to atrisināšanai pārrunu ceļā.
	2. Strīds, kas saistīts ar līgumsaistību izpildi, Pusēm jāizskata 10 (desmit) darba dienu laikā no pretenzijas saņemšanas dienas.
	3. Strīdi, kuri rodas sakarā ar šo Līgumu un kurus Puses nav varējušas atrisināt sarunu ceļā, tiek izskatīti saskaņā ar Latvijas Republikas tiesību normām Latvijas Republikas tiesās.
4. **PAPILDUS NOTEIKUMI**
	1. Līgums stājas spēkā ar **2017.gada \_\_\_\_\_\_\_\_\_\_\_\_\_** un trīs gadiem – līdz **2010.gada \_\_\_\_\_\_\_\_\_\_\_\_**
	2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi (pielikumi) Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
	3. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
	4. Katra Puse apņemas 10 (desmit) dienu laikā rakstiski paziņojot otrai Pusei par savas adreses vai rekvizītu maiņu.
	5. Neviena no Pusēm nav tiesīga bez otras Puses rakstiskas piekrišanas nodot kādu no Līgumā noteiktajām saistībām vai tās izpildi trešajām personām, izņemot gadījumus, kad Pušu saistības pārņem tās likumīgais tiesību pārņēmējs.
	6. Līgums sastādīts uz 4 (četrām) lapaspusēm, latviešu valodā 2 (divos) identiskos eksemplāros ar vienādu juridisko spēku, no kuriem viens glabājas pie NOMNIEKA, otrs- IZNOMĀTĀJA.
5. **PUŠU JURIDISKĀS ADRESES UN REKVIZĪTI**

IZNOMĀTĀJS NOMNIEKS

|  |  |
| --- | --- |
| **Madonas novada pašvaldība**Konts Nr. LV37 UNLA 0030900130116AS “SEB banka” Madonas filiāle Kods UNLALV2XMadonas kultūras nama direktore\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I. Šulce | **\_\_\_\_\_\_\_\_\_\_\_\_\_\_\_\_\_\_\_\_\_**Konts Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

1.pielikums

Līgumam par telpu Raiņa ielā 12, Madonā nomu

**Telpu eksplikācijas plāns**

****

IZNOMĀTĀJS NOMNIEKS

|  |  |
| --- | --- |
| **Madonas novada pašvaldība**Madonas kultūras nama direktore\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I. Šulce | **\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

2.pielikums

Līgumam par telpu Raiņa ielā 12, Madonā nomu

**NODOŠANAS – PIEŅEMŠANAS AKTS**

Madonā 201\_\_.gada \_\_.\_\_\_\_\_\_\_

 **Madonas novada pašvaldība,** reģistrācijas Nr. 90000054572, adrese: Madonas novads, Madona, Saieta laukums 1, turpmāk saukts IZNOMĀTĀJS,kuras vārdā saskaņā ar likumu “Par pašvaldībām”, pašvaldības nolikuma 81.42 apakšpunktu un 2017.gada \_\_\_.marta novada pašvaldības sēdes lēmumu (protokols Nr. \_\_\_; \_\_\_.p.) rīkojas Madonas kultūras nama direktore Ilze Šulce, no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_**, reģistrācijas Nr.\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_\_\_, turpmāk saukts NOMNIEKS, kuras vārdā saskaņā ar Nomnieka statūtiem rīkojas \_\_\_\_\_\_\_\_\_\_\_\_\_\_\_\_, no otras puses, abas kopā turpmāk - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, pamatojoties uz Pušu starpā \_\_.\_\_.2017. noslēgto līgumam par telpu Raiņa ielā 12, Madonā nomu, turpmāk “Līgums”, sastāda telpu šo aktu, ar kuru:

 Iznomātājs nodod Nomniekam un Nomnieks pieņem atlīdzības lietošanā telpas Madonas kultūras nama ēkā Raiņa ielā 12, Madonā 2.stāvā, kas telpu eksplikācijas plānā (Līguma 1.pielikums) atzīmēta ar Nr. 230 (banketu zāle, platība 78,5 m2) un Nr. 237 (darbinieku virtuve, platība 11,8 m2), turpmāk “Telpas”. Kopā ar Telpām Iznomātājs nodod Nomniekam kafejnīcas leti. Nomnieks atzīst, ka Telpas un kafejnīcas lete ir labā tehniskā stāvoklī.

**Telpas un kafejnīcas leti nodeva: Telpas un kafejnīcas leti pieņēma:**

Madonas novada pašvaldības SIA „\_\_\_\_\_\_\_\_” \_\_\_\_\_\_\_\_\_\_\_\_\_\_

Madonas kultūras nama direktore

\_\_\_\_\_\_\_\_\_\_\_\_\_\_\_\_\_\_\_\_\_\_\_ I.Šulce \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

 Puses konstatē, ka Nomnieks Telpas lietoja \_\_\_\_ h un \_\_ min. (\_\_\_\_\_\_\_\_\_\_\_ stundas un \_\_\_\_ minūtes) un Madonas kultūras namā rīkotā pasākuma “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” laikā atbilstoši Līguma noteikumiem nodrošināja sabiedriskās ēdināšanas pakalpojumu.

 Tāpēc saskaņā ar Līguma noteikumiem Nomniekam ir pienākums maksāt Iznomātājam nomas maksu par Telpu lietošanu \_\_\_\_\_\_ euro apmērā, kur nomas maksai papildu tiks aprēķināts pievienotās vērtības nodoklis 21 % apmērā.

 Iznomātājs atzīst, ka Telpas un kafejnīcas leti Nomnieks nodod tādā pašā stāvoklī, kādā tās Nomnieks pieņēma no Iznomātāja.

**Telpas un kafejnīcas leti nodeva: Telpas un kafejnīcas leti pieņēma:**

SIA „\_\_\_\_\_\_\_\_” \_\_\_\_\_\_\_\_\_\_\_\_\_\_ Madonas novada pašvaldības

 Madonas kultūras nama direktore

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ I.Šulce

 Akts par Telpu nodošanu - pieņemšanu sastādīts 2 (divos) eksemplāros, katrai pusei pa vienam eksemplāram.

IZNOMĀTĀJS NOMNIEKS

|  |  |
| --- | --- |
| **Madonas novada pašvaldība**Madonas kultūras nama direktore\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ I. Šulce | **\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |